**Ministru kabineta noteikumu projekta “Noteikumi par atbalstu Covid-19 krīzes skartajiem uzņēmumiem apgrozāmo līdzekļu plūsmas nodrošināšanai” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks | Ministru kabineta noteikumu projekts “Noteikumi par atbalstu Covid-19 krīzes skartajiem uzņēmumiem apgrozāmo līdzekļu plūsmas nodrošināšanai” paredz noteikt atbalsta pieejamību mikro, mazajiem, vidējiem un lielajiem uzņēmumiem (turpmāk – MK noteikumu projekts).MK Noteikumu projekts stāsies spēkā ar dienu, kad tie publicēti oficiālajā izdevumā "Latvijas Vēstnesis". Valsts ieņēmumu dienests atbalsta izmaksu veic tikai pēc tam, kad Eiropas Komisija pieņēmusi lēmumu par šo noteikumu komercdarbības atbalsta saderību ar Eiropas Savienības iekšējo tirgu. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | MK Noteikumu projekts izstrādāts saskaņā ar Covid-19 infekcijas izplatības seku pārvarēšanas 2. pantu un 15. panta trešo daļu un Eiropas Komisijas 2020. gada 19. marta paziņojuma "Pagaidu regulējums valsts atbalsta pasākumiem, ar ko atbalsta ekonomiku pašreizējā Covid-19 uzliesmojuma situācijā" (C(2020)1863) (turpmāk – Pagaidu regulējums) noteikumiem, lai sniegtu atbalstu Covid-19 krīzes skartam uzņēmumam apgrozāmo līdzekļu plūsmas krituma kompensēšanai, lai pārvarētu Covid-19 krīzes otro izplatīšanās vilni (Ministru prezidenta paziņojums 2020.gada 6.novembrī) un tādējādi turpināt aktivitātes, kas vērstas uz Latvijas tautsaimniecības ilgtspējīgu attīstību. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | **Pašreizējā situācija** Valstī 2020.gada 6.novembrī atkārtoti izsludināta ārkārtējā situācija un ir noteikti dažāda veida ierobežojumi, kas kopumā kavē tautsaimniecības attīstību un ekonomikas atveseļošanos, līdz ar to joprojām nepieciešams īstenot īpašus pasākumus un atbalsta mehānismus Covid-19 krīzes pārvarēšanai.Ieilgstot Covid-19 izraisītajai nedrošība un atkārtoti noteiktajiem ierobežojumiem Covid-19 izplatības mazināšanai tirgos turpmākajos mēnešos krasi ietekmēs uzņēmumu apgrozāmo līdzekļu pieejamību un spēju veikt saimniecisko darbību. Tiek ierobežota ne tikai uzņēmumu pelnīt spēja, bet arī tiek krasi samazināta to iespēja segt saimnieciskajā darbībā tekošos maksājumus, piemēram, darbinieku algas, rēķinus par komunālajiem pakalpojumiem u.tml.Līdz ar to īpaši svarīgi no valsts puses sniegt atbalstu, kas novērš Covid-19 krīzes skartajiem uzņēmumiemiepriekš aprakstīto situāciju un stabilizē apgrozāmo līdzekļu plūsmu. MK Noteikumu projekts paredz noteikt kritērijus, pieprasīšanas un piešķiršanas kārtību, ko piemēro krīzes skartajiem nodokļu maksātājiem granta veidā apgrozāmo līdzekļu plūsmas kompensācijai. Atbalsta programma izstrādāta, ņemot vērā Krīzes vadības grupas uzņēmējdarbības veicināšanai nolemto, konsultējoties ar uzņēmēju pārstāvošajām organizācijām un ievērojot Pagaidu regulējuma noteikto ietvaru, t.sk., 2020.gada 13.oktobrī veiktos grozījumus Pagaidu regulējumā.Jauno atbalsta programmu plānots ieviest ar Valsts ieņēmumu dienesta (turpmāk – VID) starpniecību, ņemot vērā tās rīcībā esošo informāciju par uzņēmumiem un to īstenotajām nodokļu saistībām pret valsti, kā arī pieredzi dīkstāves atbalsta programmas īstenošanā.**Krīzes grantu programma apgrozāmo līdzekļu plūsmas nodrošināšanai.**Grantu apgrozāmo līdzekļu plūsmas nodrošināšanai Covid-19 ārkārtas situācijā uzņēmumi varēs saņemt, kas:* reģistrēti Latvijā Valsts ieņēmumu dienestā kā nodokļu maksātājs;
* atbilst sīkā (mikro), mazā un vidējā saimnieciskās darbības veicēja definīcijai, kas noteikta Komisijas 2014. gada 17. jūnija Regulas (ES) Nr. [651/2014](http://eur-lex.europa.eu/eli/reg/2014/651/oj/?locale=LV), ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (turpmāk– Komisijas regula Nr.  [651/2014](http://eur-lex.europa.eu/eli/reg/2014/651/oj/?locale=LV)), I pielikumā noteiktajiem kritērijiem;
* atbilst lielā saimnieciskās darbības veicēja definīcijai, kas noteikta Komisijas regulas Nr.  [651/2014](http://eur-lex.europa.eu/eli/reg/2014/651/oj/?locale=LV) 2. panta 24. punktam;
* veic saimniecisko darbību šo noteikumu pielikumā minētajās atbalstāmajās nozarēs (saraksts ir izstrādāts Krīzes vadības grupas uzņēmējdarbības veicināšanai ietvaros, konsultējoties ar uzņēmēju pārstāvošajām organizācijām). Ja uzņēmums veic saimniecisko darbību, tas var saņemt atbalstu tikai atbalstāmajā nozarē (attiecīgi tiek veikta izmaksu nodalīšana);
* atbalsta periodā apgrozījuma kritums ir vismaz par 20% salīdzinot ar vidējo apgrozījumu 2020.gada augusta, septembra, oktobra mēnešos kopā.

Granta nosacījumi: * atbalsta apmērs (jeb atbalsta pieejamā summa) uzņēmumam noteikts30% apmērā no uzņēmuma bruto darba algas, par kuru nomaksāti darba algas nodokļi 2020. gada augustā, septembrī un oktobrī, kopsummas, bet ne vairāk kā 50 000 euro par atbalsta periodu, un ne vairāk kā 800 000 *euro*saistītai personu grupai;
* atbalsta apmērs uzņēmumiem, kas atbilst NACE [2.](https://likumi.lv/ta/id/316128#n2)red. C sadaļas grupai 10.2 "Zivju, vēžveidīgo un mīkstmiešu pārstrāde un konservēšana", tiek noteikts 30 % apmērā no uzņēmuma bruto darba algas, par kuru nomaksāti darba algas nodokļi 2020. gada augustā, septembrī un oktobrī, kopsummas, bet ne vairāk kā 50 000 euro par atbalsta periodu, un ne vairāk kā 120 000 *euro*saistītai personu grupai;

Abi augstāk minētie atbalsta apmēra nosacījumi izriet no Eiropas Komisijas 2020. gada 19. marta paziņojuma "Pagaidu regulējums valsts atbalsta pasākumiem, ar ko atbalsta ekonomiku pašreizējā Covid-19 uzliesmojuma situācijā" (C(2020)1863) (turpmāk – Pagaidu regulējums) noteikumiem. Vienlaikus noteikta atbalstaa apmēra augšējā robeža atbalsta pretendentam;* atbalstu piešķir vienreiz par atbalsta periodu, t.i., 2020.gada novembri un decembri kopā;
* grantu nedrīkst apvienot ar citu valsts atbalstu par vienām un tām pašām attiecināmajām izmaksām.
* grantu lauksaimniecības produktu pārstrādes vai tirdzniecības nozares uzņēmumiem var piešķirt ar nosacījumu, ka to daļēji vai pilnībā nenodod primārajiem ražotājiem un atbalsts nav balstīts uz tādu produktu cenu vai daudzumu, kuri iegādāti no primārajiem ražotājiem vai kurus attiecīgie uzņēmumi laiduši tirgū;
* atbalstu piešķir pieejamā finansējuma ietvaros, ievērojot uzņēmumu iesniegumu iesniegšanas secību.
* atbalsta periods no 2020.gada 1.novembra līdz 2020.gada 31.decembrim.

Pieteikšanās un iesniegumu vērtēšanaLai saņemtu krīzes grantu programmas pieejamo atbalstu, uzņēmumam būs jāiesniedz VID iesniegums, izmantojot EDS vai valsts pārvaldes pakalpojumu portālā [www.latvija.lv](http://www.latvija.lv):Iesniegumā Covid-19 krīzes skartajam uzņēmumam jānorāda:1. ar uzņēmuma reģistrāciju saistītā informācija;
2. atbalstam pieprasītā summa (30% apmērā no uzņēmuma bruto darba algas, par kuru nomaksāti darba algas nodokļi 2020. gada augustā, septembrī un oktobrī, kopsummas, bet ne vairāk kā 50 000 euro un ne vairāk kā 800 000 euro vai 120 000 *euro* saistītai personu grupai kā noteikts šo noteikumu 6.punktā un 7 punktā) un 2020. gada augustā, septembrī un oktobrī bruto darba algas, par kuru nomaksāti darba algas nodokļi 2020. gada augustā, septembrī un oktobrī, kopsumma;
3. aizpildīta mazo un vidējo uzņēmumu deklarācija;
4. atsevišķus apliecinājumus, ka:
* atbalsta periodā apgrozījuma kritums ir vismaz par 20% salīdzinot ar vidējo apgrozījumu 2020.gada augusta, septembra, oktobra mēnešos kopā un atbalsts tiks izlietots apgrozāmo līdzekļu plūsmas krituma kompensēšanai no iesnieguma iesniegšanas brīža līdz 2021. gada 31. martam;
* uzņēmums atbilst sīkā (mikro) vai mazā uzņēmuma vai lielā uzņēmuma definīcijai;
* uzņēmums iepriekš nav saņēmis, kā arī neplāno pieteikties citam atbalstam par vienām un tām pašām attiecināmajām izmaksām;
* lauksaimniecības produktu pārstrādes vai tirdzniecības nozares uzņēmums atbilst Pagaidu regulējuma 22. punkta "e" apakšpunktā minētajiem kritērijiem;
1. informāciju par apgrozījuma procentuālo kritumu atbalsta periodā pr et 2020.gada vidējo apgrozījumu augusta, septembra, oktobra mēnešos kopā.

Iesniegumu paredzēts, ka iesniedz un atbalstu saņem vienreiz līdz 2021.gada 15.janvārim par visu atbalsta periodu.MK Noteikumu projekts paredz, ka VID, pamatojoties uz uzņēmuma iesniegumā norādīto informāciju, pieņem lēmumu par atbalsta piešķiršanu un divdesmit darba dienu laikā no lēmuma pieņemšanas dienas izmaksā atbalstu, ieskaitot to iesniegumā norādītajā uzņēmuma kontā. VID lēmumu nosūta uz uzņēmuma iesniegumā norādīto e-pasta adresi vai EDS sistēmā, atbilstoši iesniegumam.Ņemot vērā likuma “Par Valsts ieņēmumu dienestu” normas attiecībā uz VID uzdevumiem, VID ir tiesīgs pieprasīt no uzņēmuma papildu vai precizējošu informāciju un dokumentus, ja vienlaikus ar iesniegumu nav iesniegta visa prasītā informācija un dokumenti, un tam ir tiesības noteikt uzņēmumam papildu informācijas iesniegšanas termiņu, kā arī tiesības atteikt atbalsta piešķiršanu, ja informācija netiek sniegta.Informācija ar uzņēmumu sarakstu, kuri saņēmuši šajos noteikumos noteikto atbalstu uzņēmuma apgrozāmo līdzekļu plūsmas krituma kompensēšanai, lai pārvarētu Covid-19 krīzes izraisītās sekas, būs pieejama VID tīmekļvietnē: <https://www.vid.gov.lv/lv/statistika>.Ierobežojumi valsts atbalsta saņemšanaiMK Noteikumu projekts paredz, ka atbalstu nevarēs saņemt šādos gadījumos:1. ja uzņēmums strādā lauksaimniecības produktu primārās ražošanas nozarē,;
2. ja uz iesnieguma iesniegšanas dienu tam VID administrēto nodokļu (nodevu) parādu, kas kopsummā pārsniedz 1000 *euro*, izņemot nodokļu maksājumus, kuriem ir piešķirts samaksas termiņa pagarinājums, noslēgta vienošanās par labprātīgu nodokļu samaksu vai noslēgts vienošanās līgums;
3. ja tas ir vidējs vai liels uzņēmums - uz atbalsta piešķiršanas brīdi ir nonācis finanšu grūtībās un tas 2019. gada 31. decembrī bija nonācis finanšu grūtībās atbilstoši Komisijas regulas Nr.  [651/2014](http://eur-lex.europa.eu/eli/reg/2014/651/oj/?locale=LV) 2. panta 18. punkta definīcijai;
4. ja uzņēmums ir izslēgts vai pēdējo divu gadu laikā ir bijis izslēgts no VID pievienotās vērtības nodokļa maksātāju reģistra vai tam ir vai ir bijusi apturēta saimnieciskā darbība;
5. ja tas iepriekšējo sešu mēnešu periodā pirms ārkārtējās situācijas izsludināšanas VID administrētos nodokļus vidēji mēnesī aprēķinājis mazāk nekā 200 euro apmērā;

Sīkajiem (mikro) vai mazajiem uzņēmumiem atbalstu var piešķirt, kas uz atbalsta piešķiršanas brīdi ir nonākuši finanšu grūtībās un 2019. gada 31. decembrī bija nonākuši finanšu grūtībās, atbilstoši Komisijas regulas Nr. [651/2014](http://eur-lex.europa.eu/eli/reg/2014/651/oj/?locale=LV) 2. panta 18. punktam ar nosacījumu, ka tiem netiek īstenots tiesiskās aizsardzības process vai pasludināts maksātnespējas process, tie nav saņēmuši glābšanas atbalstu vai pārstrukturēšanas atbalstu Eiropas Komisijas paziņojuma"Pamatnostādnes par valsts atbalstu grūtībās nonākušu nefinanšu uzņēmumu glābšanai un pārstrukturēšanai" (Eiropas Savienības Oficiālais Vēstnesis, 2014. gada 31. jūlijs, Nr. C249/1) izpratnē. Minētie uzņēmumi, kas ir saņēmuši glābšanas atbalstu, var saņemt atbalstu saskaņā ar šiem noteikumiem, ja tie līdz atbalsta piešķiršanas brīdim ir atmaksājuši aizdevumu vai atsaukuši garantiju. Minētie uzņēmumi, kas ir saņēmuši pārstrukturēšanas atbalstu, var saņemt atbalstu saskaņā ar šiem noteikumiem, ja tā piešķiršanas brīdī uz tiem vairs neattiecas pārstrukturēšanas plāns.Valsts atbalsta attiecināmo izmaksu nosacījumiŠo MK Noteikumu projekta ietvaros sniegto atbalstu par vienām un tām pašām attiecināmajām izmaksām nedrīkst apvienot ar citu valsts atbalstu. Covid-19 krīzes skartajam uzņēmumam noteikts pienākums nodalīt izmaksas:1. ja tas vienlaikus darbojas vienā vai vairākās nozarēs vai veic citas darbības, kas neietilpst šo MK Noteikumu projekta pielikumā minētajās nozarēs, tas nodrošina šo nozaru darbību vai izmaksu nodalīšanu;
2. ja uzņēmums darbojas vairākās nozarēs, kurām piemēro dažādas maksimālās atbalsta summas, uzņēmums, izmantojot grāmatvedības uzskaites nodalīšanu, nodrošina, ka attiecībā uz katru no minētajām darbībām tiek ievēroti maksimālie apjomi un ka netiek pārsniegta maksimālā kopējā summa 800 000 EUR apmērā vienam uzņēmumam Komisijas regulas Nr. 651/2014 I pielikuma 3. panta 3. punkta izpratnē un, ja uzņēmums darbojas nozarēs, uz kurām attiecas šo noteikumu 7.punkts, nedrīkst pārsniegt maksimālo kopējo atbasta summu 120 000 EUR apmērā vienam uzņēmumam Komisijas regulas Nr. 651/2014 I pielikuma 3. panta 3. punkta izpratnē.

MK Noteikumu projekta 23.punkts nosaka valsts atbalsta kontroles regulējuma ievērošanu attiecībā uz nelikumīgā valsts atbalsta atgūšanu, ja pārkāpti valsts atbalsta nosacījumi, ņemot vērā Eiropas Savienības tiesas 2019. gada 5. marta spriedumu Lietā C349/17 par lūgumu sniegt prejudiciālu nolēmumu atbilstoši Līguma par Eiropas Savienības darbību (turpmāk – LESD) 267. pantam tiesvedībā *Eesti Pagar AS* pret *Ettevõtluse Arendamise Sihtasutus*, *Majandus* ‑ *ja Kommunikatsiooniministeerium[[1]](#footnote-2)* Proti, tiek noteikts, ka arī gadījumos, kad Eiropas Komisija nav pieņēmusi lēmumu par komercdarbības atbalsta atgūšanu par dalībvalsts iestādes (atbalsta sniedzēja) piešķirto komercdarbības atbalstu, kas tika piešķirts, neievērojot Līguma par Eiropas Savienības darbību 108. panta 3. punktā noteikto paziņošanas pienākumu, un kuru piešķirot netika izpildīti komercdarbības atbalsta regulējuma (t.sk., Komisijas Regulas Nr.651/2014) nosacījumi, dalībvalsts iestādei (atbalsta sniedzējam) ir pienākums pašai pēc savas iniciatīvas atgūt šādu komercdarbības atbalstu. Vienlaikus spriedumā noteikts, ka ar šīm tiesību normām tiktu nodrošināta visa nelikumīgā atbalsta atgūšana un lai līdz ar to tā saņēmējam tostarp tiktu uzdots samaksāt procentus par visu laikposmu, kurā tas ir guvis labumu no šī atbalsta, pēc likmes, kas vienāda ar likmi, kura būtu tikusi piemērota, ja šim atbalsta saņēmējam minētajā laikposmā attiecīgā atbalsta summa būtu bijusi jāaizņemas tirgū (atgūstamo procentu apmērs nevar būt pretrunā minētajam līdzvērtības un efektivitātes principam un tādējādi, nosakot atgūstamo procentu apmēru, ir jāievēro Eiropas Savienības tiesību normas). VID nodrošina atbalsta un informācijas uzskaiti. Minēto informāciju VID glabā 10 gadus no dienas, kad piešķirts pēdējais atbalsts, un informāciju pēc pieprasījuma iesniedz Komisijā. Tāpat VID iesniedz Eiropas Komisijai ikgadējo pārskatu par sniegto atbalstu un nodrošina informācijas publicēšanu atbilstoši Eiropas Komisijas lēmumā noteiktajām publicitātes pasākumu prasībām.Par valsts atbalsta piešķiršanas brīdi tiek uzskatīta diena, kurā VID pieņem lēmumu par atbalsta piešķiršanu.Lēmums par atbalsta piešķiršanu šo noteikumu izpratnē tiek pieņemts saskaņā ar Komisijas paziņojumu līdz 2021.gada 30.jūnijam. Komisijas paziņojuma spēkā esamība, nosaka, ka visiem lēmumiem par valsta atbalsta piešķiršanu ir jābūt pieņemtiem līdz 2021.gada 30.jūnijam, pretējā gadījumā to var uzskatīt par nelikumīgu valsts atbalstu. Krīzes grantu programmas darbības termiņšEkonomikas ministrija iesniegs Komisijai 5 darba dienu laikā no MK Noteikumu projekta apstiprināšanas Ministru kabinetā informāciju Eiropas Komisijai, izmantojot Komisijas elektroniskās paziņošanas sistēmu. MK Noteikumu projekts stājas spēkā ar dienu, kad tie publicēti oficiālajā izdevumā "Latvijas Vēstnesis". Valsts ieņēmumu dienests VID atbalsta izmaksu veic tikai pēc tam, kad Eiropas Komisija pieņēmusi lēmumu par šo noteikumu komercdarbības atbalsta saderību ar Eiropas Savienības iekšējo tirgu. Saskaņā ar Pagaidu regulējumu, MK Noteikumu projektā paredzēto atbalstu paredzēts izsniegt tikai pēc tam, kad Eiropas Komisija pieņēmusi lēmumu par komercdarbības atbalsta saderību ar Eiropas Savienības iekšējo tirgu, līdz 2021.gada 30.jūnijam. Iesniegumus atbalsta saņemšanai varēs iesniegt VID līdz 2021.gada 15.janvārim. |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija, Finanšu ministrija. |
| 4. | Cita informācija | Nav  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Latvijā reģistrēti nodokļu maksātāji, kas atbilst mikro, mazo un vidējo, kā arī lielo uzņēmumu statusam, atbilstoši Komisijas regulā Nr.  651/2014 noteiktajām definīcijām.VID. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projektā ietvertā tiesiskā regulējuma īstenošana tiks nodrošināta VID resora esošo līdzekļu un cilvēkresursu ietvaros. |
| 3. | Administratīvo izmaksu monetārs novērtējums | MK noteikumu projekts šo jomu neskar |
| 4. | Atbilstības izmaksu monetārs novērtējums | MK noteikumu projekts šo jomu neskar |
| 5. | Cita informācija | Nav |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020.gads | Turpmākie trīs gadi (*euro*) |
| 2021 | 2022 | 2023 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 30 000 000 | 0 | 0 | 0 | 0 | 0 |
| 2.1. valsts pamatbudžets | 0 | 30 000 000 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 30 000 000 | 0 | 0 | 0 | 0 | 0 |
| 3.1. valsts pamatbudžets | 0 | 30 000 000 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | +30 000 000 | X | 0 | X | 0 | X |
| 5. Precizēta finansiālā ietekme | X | 0 | X | 0 | X | 0 | X |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | MK Noteikumu projekta atbalstāmajās nozarēs darbojās aptuveni 111,6 tūkstoši nodokļu maksātāju, kuru kopējais mēneša bruto algas fonds ir 87.8 milj. euro. Ņemot vērā ierobežojumus par 20% kritumu, pieredzi, ka parasti piesakās mazāks skaits nekā sākotnēji plānots, kā arī ierobežojumu saņemt ne vairāk kā 10 tūkstošus euro, Ekonomikas ministrijai ir pieņēmums ir ka programma ieviešanai varētu būt nepieciešami 30 milj. euro. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Noteikumu projekts šo jomu neskar. |
| 8. Cita informācija | Nepieciešamais finansējums Covid-19 krīzes skartajiem nodokļu maksātājiem apgrozāmo līdzekļu plūsmas nodrošināšanai tiks pārdalīts no 74.resora „Gadskārtējā valsts budžeta izpildes procesā pārdalāmais finansējums” programmas 02.00.00 „Līdzekļi neparedzētiem gadījumiem”, Valsts ieņēmumu dienestam finansējumu pieprasot pa daļām atbilstoši nepieciešamajam apmēram.  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | * Komisijas regula Nr. 651/2014.
* Pagaidu regulējums (ar 2020. gada 3. aprīlī pieņemtajiem grozījumiem un 2020.gada 8.maijā pieņemtajiem grozījumiem, 2020.gada 29.jūnija pieņemtajiem grozījumiem, 2020.gada 13.oktobrī pieņemtajiem grozījumiem).
* Komisijas 2004. gada 21. aprīļa regulas (EK) Nr. 794/2004 ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai (turpmāk - Komisijas regula Nr. 794/2004).
* Eiropas Komisijas 2014.gada 27.jūnija Regulas (ES) Nr.717/2014 par Līguma par Eiropas Savienības darbību 107. un 108.panta piemērošanu de minimis atbalstam zvejniecības un akvakultūras nozarē (turpmāk – Komisijas regula Nr.717)
* Saistības sniegt paziņojumu Eiropas Savienības institūcijām, ar informāciju, ka atbalsta programma tiks saskaņota ar Eiropas Komisiju.
 |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Ar Noteikumu projektu tiek ieviestas šādas Eiropas Savienības tiesību aktu prasības: 1. Komisijas regula Nr. 651/2014;
2. Pagaidu regulējums;
3. Komisijas regula Nr. 794/2004;
4. Komisijas regula Nr.717.
 |
| A | B | C | D |
| Pagaidu regulējuma 22.punkta b) punkts | Noteikumu projekta 3. punkts | Ieviests pilnībā | Neparedz stingrākas prasības. |
| Komisijas regulas Nr. [651/2014](http://eur-lex.europa.eu/eli/reg/2014/651/oj/?locale=LV) I pielikums | Noteikumu projekta 4.1.apakšpunkts | Ieviests pilnībā | Neparedz stingrākas prasības. |
| Komisijas regulas Nr. 651/2014 2.panta 24.punkts, | Noteikumu projekta 4.2. apakšpunkts | Ieviests pilnībā | Neparedz stingrākas prasības. |
| Komisijas regulas Nr. 651/2014 I pielikuma 3. panta 3. punkts | Noteikumu projekta 5.punkts | Ieviests pilnībā | Neparedz stingrākas prasības. |
| Pagaidu regulējuma 22.punkta a) punkts | Noteikumu projekta 6. punkts | Ieviests pilnībā | Neparedz stingrākas prasības. |
| Pagaidu regulējuma 23.punkta a) punkts | Noteikumu projekta 7. punkts | Ieviests pilnībā | Neparedz stingrākas prasības. |
| Pagaidu regulējuma 23.punkta c) punkts, Komisijas regulas Nr.717/2014 1.panta 1.punkta a)–k) apakšpunkts | Noteikumu projekta 7. punkts | Ieviests pilnībā | Neparedz stingrākas prasības. |
| Pagaidu regulējuma 22.punkta c) punkts, Komisijas regulas Nr.  [651/2014](http://eur-lex.europa.eu/eli/reg/2014/651/oj/?locale=LV) I pielikuma 2. panta 2.punkts un 3. punkts | Noteikumu projekta 9.4.1. apakšpunkts | Ieviests pilnībā | Neparedz stingrākas prasības. |
| Pagaidu regulējuma 22.punkta c) punkts, Komisijas regulas Nr.651/2014 I pielikuma 2.panta 2. punkts | Noteikumu projekta 9.4.2. apakšpunkts | Ieviests pilnībā | Neparedz stingrākas prasības. |
| Komisijas regulas Nr. 651/2014, 2 .panta 24.punkts | Noteikumu projekta 9.4.3. apakšpunkts | Ieviests pilnībā | Neparedz stingrākas prasības. |
| Pagaidu regulējuma 22.punkta a) punkts | Noteikumu projekta 9.5. apakšpunkts | Ieviests pilnībā | Neparedz stingrākas prasības. |
| Pagaidu regulējuma 23.punkta a) punkts | Noteikumu projekta 9.5. apakšpunkts | Ieviests pilnībā | Neparedz stingrākas prasības. |
| Pagaidu regulējuma 22.punkta e) punkts | Noteikumu projekta 9.8. apakšpunkts | Ieviests pilnībā | Neparedz stingrākas prasības. |
| Komisijas regulas Nr. 651/2014 2. panta 9. punkts | Noteikumu projekta 14. punkts | Ieviests pilnībā | Neparedz stingrākas prasības. |
| Pagaidu regulējuma 22.punkta e) punkts | Noteikumu projekta 14. punkts | Ieviests pilnībā | Neparedz stingrākas prasības. |
| Pagaidu regulējuma 23. punkts, Komisijas regulas Nr. 651/2014 I pielikuma 3. panta 3. punkts,  | Noteikumu projekta 15.punkts | Ieviests pilnībā | Neparedz stingrākas prasības. |
| Pagaidu regulējuma 22.punkta c) punktsNr.  [651/2014](http://eur-lex.europa.eu/eli/reg/2014/651/oj/?locale=LV) 2. panta 18. punkts | Noteikumu projekta 16.2.apakšpunkts | Ieviests pilnībā | Neparedz stingrākas prasības. |
| Pagaidu regulējuma a 22.punkta c) punkts, Komisijas regulas Nr.  [651/2014](http://eur-lex.europa.eu/eli/reg/2014/651/oj/?locale=LV) 2. panta 18. punkts | Noteikumu projekta 17.punkts | Ieviests pilnībā | Neparedz stingrākas prasības. |
| Komisijas regulas Nr. 794/2004 10. un 11.pants | Noteikumu projekta 18.punkts | Ieviests pilnībā | Neparedz stingrākas prasības. |
| Pagaidu regulējuma 91. un 92. punkts | Noteikumu projekta 19. punkts | Ieviests pilnībā | Neparedz stingrākas prasības. |
| Pagaidu regulējuma 88. punkts | Noteikumu projekta 20. punkts | Ieviests pilnībā | Neparedz stingrākas prasības. |
| Pagaidu regulējuma 91. punkts | Noteikumu projekta 21. punkts | Ieviests pilnībā | Neparedz stingrākas prasības. |
| Pagaidu regulējuma 22.punkta d) punkts | Noteikumu projekta 24. punkts | Ieviests pilnībā | Neparedz stingrākas prasības. |
| Pagaidu regulējuma 89. punkts | Noteikumu projekta 25. punkts | Ieviests pilnībā | Neparedz stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Atbalsta programma tiks saskaņota ar Eiropas Komisiju. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība ir nodrošināta krīzes vadības grupas uzņēmējdarbības veicināšanai ietvaros apspriežot noteikumu projektu ar nozares uzņēmējiem. |
| 2. | Sabiedrības līdzdalība projekta izstrādē |  |
| 3. | Sabiedrības līdzdalības rezultāti | Nav |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ekonomikas ministrija, VID. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | MK noteikumu projekta izpilde tiks nodrošināta Ekonomikas ministrijas, Finanšu ministrijas (normatīvā regulējuma izstrāde) un VID (lēmumu pieņemšana un atbalsta izsniegšana) esošo funkciju un cilvēkresursu ietvaros, kā arī nav paredzēta jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav |

Ekonomikas ministrs Jānis Vitenbergs

Vīza:

Valsts sekretārs Edmunds Valantis

1. Sprieduma teksts latviešu valodā ir pieejams šeit: <http://curia.europa.eu/juris/document/document.jsf;jsessionid=3FCFE9F9814714B6A5445FE9C58E7902?text=&docid=211287&pageIndex=0&doclang=LV&mode=lst&dir=&occ=first&part=1&cid=933595> [↑](#footnote-ref-2)